ΦΚ Χάλιφαξ Τάουν

Η ΦΚ Χάλιφαξ Τάουν (αγγλικά:FC Halifax Town) είναι μια επαγγελματική ποδοσφαιρική ομάδα με έδρα το Χάλιφαξ στο Δυτικό Γιόρκσαϊρ της Αγγλίας. Αυτή τη στιγμή αγωνίζεται στη Νάσιοναλ Λιγκ, την πέμπτη κατηγορία του αγγλικού συστήματος πρωταθλημάτων ποδοσφαίρου. Χρώματα της είναι το μπλε και το λευκό. Έδρα της είναι το The Shay. 

Αντικατέστησε την Χάλιφαξ Τάουν ΑΦΚ, η οποία πέρασε από χρεοκοπία τη σεζόν 2007–08. Η ΦΚ Χάλιφαξ αρχικά τοποθετήθηκε στην Νόρδερν Πρέμιερ Λιγκ Ντιβίζιον Ουάν Νορθ, την όγδοη κατηγορία του αγγλικού ποδοσφαίρου πριν από τη σεζόν 2008–09. Υπό τον προπονητή Νιλ Άσπιν, ο σύλλογος κέρδισε τρεις ανόδους, φτάνοντας στην κορυφαία κατηγορία εκτός Φούτμπολ Λιγκ μέχρι το 2013. Η ΦΚ Χάλιφαξ κέρδισε το ΦΑ Τρόφι την περίοδο 2015–16, αλλά υποβιβάστηκε στη Νάσιοναλ Λιγκ Νορθ την ίδια σεζόν, προτού επιστρέψει αμέσως στη Νάσιοναλ Λιγκ χάρη σε μια νίκη στα πλέι οφ εναντίον της Τσόρλεϊ. Η ΦΚ Χάλιφαξ κέρδισε επίσης το ΦΑ Τρόφι τη σεζόν 2022–23.

 Ιστορία 

 Ίδρυση 
δεξιά|μικρογραφία|Τhe Shay, η έδρα της Χάλιφαξ Τάουν

Τεράστια φορολογικά χρέη έθαψαν τη Χάλιφαξ Τάουν ΑΦΚ μετά από σχεδόν 100 χρόνια ύπαρξης του συλλόγου. Τον Μάιο του 2008, αποκαλύφθηκε ότι η Χάλιφαξ όφειλε πάνω από 814.000 λίρες στην εφορία και τα τελωνεία της χώρας. Αρχικά θεωρήθηκε ότι ο σύλλογος όφειλε στην εφορία περίπου 500.000 λίρες, κάτι που ίσως άφηνε περιθώρια για συμφωνία. Σε μια συνεδρίαση της ποδοσφαιρικής ομοσπονδίας, κατά την οποία συζητήθηκε η σύνθεση της πυραμίδας του ποδοσφαίρου για την σεζόν 2008–09, αποφασίστηκε ότι η ΦΚ Χάλιφαξ Τάουν θα τοποθετούνταν στην Νόρδερν Πρέμιερ Λιγκ Ντιβίζιον Ουάν Νορθ (την όγδοη κατηγορία του αγγλικού ποδοσφαίρου) παρά τις διάφορες εφέσεις.

 όρδερνΠρέμιερ Λιγκ (2008–2011) 
Ο πρώτος αγώνας του συλλόγου με το νέο όνομα ΦΚ Χάλιφαξ Τάουν ήταν μια φιλική ήττα εναντίον της Τάμγουορθ στις 19 Ιουλίου 2008. Ο πρώτος επίσημος αγώνας του συλλόγου ήταν μια ήττα με 3–0 από την Μπάμπερ Μπρίτζ. Η πρώτη σεζόν της Χάλιφαξ Τάουν ήταν γεμάτη δυσκολίες και έτσι τερμάτισε στην 8η θέση, εκτός των θέσεων πλέι οφ.

Τον Απρίλιο του 2009, ο Νιλ Άσπιν διορίστηκε ως ο νέος προπονητής, κάτι που στην πορεία αποδείχθηκε εξαιρετικό. Η πρώτη του σεζόν ως προπονητής ήταν επιτυχημένη, καθώς κατέκτησε το πρωτάθλημα με 100 βαθμούς (σημειώνοντας 108 γκολ στη διάρκεια της σεζόν). Η Χάλιφαξ έφτασε στον 4ο προκριματικό γύρο του Κυπέλλου Αγγλίας εκείνη τη σεζόν, όπου τελικά έχασε από τη Ρέξαμ μπροστά σε 2.843 θεατές, ρεκόρ για τον σύλλογο. Ο τίτλος σφραγίστηκε με την εντός έδρας ισοπαλία με 2–2 εναντίον της Κλίθερο.

Η Χάλιφαξ ξεκίνησε τη σεζόν 2010–11 στη Νόρδερν Πρέμιερ Λιγκ (την 7η κατηγορία του αγγλικού ποδοσφαίρου). Ο νεοαποκτηθείς Τζέιμι Βάρντι (ο οποίος αργότερα θα έπαιζε για τη Λέστερ Σίτι και την Εθνική Αγγλίας) βοήθησε την Χάλιφαξ να  ετύχει ύο ανόδους στη σειρά για να φτάσει στη Κόνφερενς Νορθ, όντας ο πρώτος σκόρερ με 22 γκολ. Για άλλη μια φορά, η Χάλιφαξ έχασε στον τέταρτο προκριματικό γύρο του Κυπέλλου Αγγλίας από ομάδα της πέμπτης κατηγορίας. Αυτή τη φορά, η ήττα ήταν οριακή από τη Μάνσφιλντ Τάουν. Την Πρωτοχρονιά του 2011, η Χάλιφαξ νίκησε την Γιουνάιτεντ οφ Μάντσεστερ με 4–1 στο Shay, το οποίο προσέλκυσε 4.023 θεατές, μια προσέλευση που εκείνη την εποχή κατείχε το ρεκόρ προσέλευσης για την Nόρδερν Πρέμιερ Λιγκ. Τελικά κατέκτησαν τον τίτλο μετά τη νίκη με 2–0 επί της Ρέτφορντ Γιουνάιτεντ και εξασφάλισαν την αυτόματη άνοδο στην Κόνφερενς Νορθ.

 Χρόνια στην Κόνφερενς Νορθ (2011–2013) 
Κατά τη διάρκεια της προετοιμασίας, ο σταρ επιθετικός Τζέιμι Βάρντι υπέγραψε με τη Φλίτγουντ Τάουν. Ο Βάρντι αντικαταστάθηκε ως βασικός επιθετικός της Χάλιφαξ από τον Λι Γκρέγκορι (ο οποίος αργότερα θα έπαιζε για τη Μίλγουολ και τη Στόουκ Σίτι στην Τσάμπιονσιπ). Η Χάλιφαξ είχε ένα νωθρό ξεκίνημα στην πρώτη της σεζόν στην 6η κατηγορία. Για πρώτη φορά στην ιστορία της, η Χάλιφαξ έφτασε στον 1ο γύρο του Κυπέλλου Αγγλίας: ένας τηλεοπτικά μεταδιδόμενος εντός έδρας αγώνας εναντίον της πρωτοπόρου της Λιγκ Ουάν, Τσάρλτον Αθλέτικ. Το αποτέλεσμα ήταν μια ήττα με 4–0 μπροστά σε 4.601 οπαδούς.Ο σύλλογος ανέβηκε από την 13η θέση στην αρχή του αγώνα στην 3η στο τέλος της σεζόν. Στα πλέι οφ όμως έχασε στα από την Γκέινσμπορο Τρίνιτι (3–2 στο σύνολο).

Η σεζόν 2012–13 ήταν η δεύτερη συνεχόμενη σεζόν του συλλόγου στην 6η κατηγορία. Η σεζόν χαρακτηρίστηκε από επιτυχημένες προκριματικές διοργανώσεις κυπέλλου και μια ακόμη άνοδο. Στο Κύπελλο Αγγλίας, η Χάλιφαξ οδήγησε σε επαναληπτικό αγώνα την Λίνκολν Σίτι της Κόνφερενς Πρέμιερ Λιγκ στον 4ο προκριματικό γύρο. Στο ΦΑ Τρόφι, η Χάλιφαξ έφτασε στα προημιτελικά του τουρνουά, όπου τελικά έχασε από ομάδα της 5ης κατηγορίας, τη Ντάρτφορντ. Λόγω των αγώνων του συλλόγου για το κύπελλο και των αναβολών λόγω κακών καιρικών συνθηκών, προκλήθηκε τεράστιος αριθμός καθυστερήσεων σε αγώνες. Μέχρι τον Φεβρουάριο, η Χάλιφαξ είχε δέκα παιχνίδια λιγότερα από κάποιες ομάδες. Η Χάλιφαξ είχε μια δύσκολη πορεία στο τέλος της σεζόν (παρά το γεγονός ότι έπαιξε 12 παιχνίδια σε 27 ημέρες), φτάνοντας στα πλέι οφ στην 5η θέση. Στον ημιτελικό των πλέι οφ, η Χάλιφαξ κέρδισε με 3–1 (συνολικά) την τοπική ομάδα Γκίσλεϊ. Ο τελικός των πλέι οφ κερδήθηκε με 1–0 έναντι της Μπράκλεϊ Τάουν με ένα μοναδικό γκολ του Λι Γκρέγκορι.

 Χρόνια στη Νάσιοναλ Λιγκ (2013–) 
δεξιά|μικρογραφία|Διάγραμμα των ετήσιων θέσεων της Χάλιφαξ Τάουν στην Φούτμπολ Λιγκ.
Η Νάσιοναλ Λιγκ (5η κατηγορία) ήταν η υψηλότερη κατηγορία στην οποία είχε αγωνιστεί η νεοσύστατη ομάδα ΦΚ Χάλιφαξ Τάουν από την ίδρυσή της. Ο Νιλ Άσπιν ξεκίνησε τη σεζόν 2013–14 υπογράφοντας διετές συμβόλαιο. Η πρώτη τους σεζόν στην 5η κατηγορία ξεκίνησε με μια απογοητευτική ήττα με 5–1 από την Κέιμπριτζ Γιουνάιτεντ. Η πρώτη νίκη της Τάουν στην 5η κατηγορία ήταν εναντίον της Ρέξαμ. Από τον Μάρτιο και μετά, οι Shaymen κέρδισαν 9 από τους 10 αγώνες (κρατώντας 7 ανέπαφες εστίες). Η Χάλιφαξ ολοκλήρωσε την πρώτη της σεζόν στις θέσεις των πλέι οφ της Κόνφερενς (όντας η υψηλότερη ημιεπαγγελματική ομάδα στη χώρα). Η Χάλιφαξ έχασε με 2–1 από την Κέιμπριτζ Γιουνάιτεντ στον ημιτελικό των πλέι οφ, ολοκληρώνοντας μια συγκλονιστική πρώτη σεζόν στην 5η κατηγορία.

Κατά τη διάρκεια της προετοιμασίας, ο Λι Γκρέγκορι πουλήθηκε για 250.000 λίρες στη Μίλγουολ, αφού ήταν ο πρώτος σκόρερ της Χάλιφαξ για τρεις συνεχόμενες σεζόν (σημειώνοντας 18, 20 και 29 γκολ αντίστοιχα). Η Χάλιφαξ ξεκίνησε τη νέα σεζόν με πέντε συνεχόμενες νίκες, τοποθετώντας τη στην κορυφή του πρωταθλήματος. Στον 1ο γύρο του Κυπέλλου Αγγλίας, η Χάλιφαξ κληρώθηκε εναντίον της παλιάς αντιπάλου της, της Μπράντφορντ Σίτι. Ο αγώνας που μεταδόθηκε ζωντανά προσέλκυσε 8.042 θεατές (ρεκόρ προσέλευσης για την ΦΚ Χάλιφαξ Τάουν μέχρι σήμερα) αλλά η ομάδα ηττήθηκε με 2–1. Τελικά, η φόρμα έπεσε στο πρωτάθλημα με πάρα πολλές ισοπαλίες (15), αφήνοντας τη Χάλιφαξ Τάουν στην 9η θέση στο τέλος της σεζόν.

Η τρίτη σεζόν του συλλόγου στη Νάσιοναλ Λιγκ ήταν κακή, με αποκορύφωμα τον υποβιβασμό του στην 6η κατηγορία. Ο Νιλ Άσπιν απολύθηκε και αντικαταστάθηκε από τον Ντάρεν Κέλι. Με τον Κέλι η Χάλιφαξ είδε καταστροφικά αποτελέσματα εναντίον της Γκρίμσμπι Τάουν (7–0), της Τσέλτεναμ Τάουν (7–1) και της Μπρέιντρι Τάουν (6–3). Η ήττα από τη Μπρέιντρι ανάγκασε το διοικητικό συμβούλιο να τον απολύσει μετά από λιγότερο από δύο μήνες στην ηγεσία. Ο Τζιμ Χάρβεϊ ανέλαβε προσωρινός προπονητής, ανέτρεψε την τύχη του συλλόγου, αλλά δεν μπόρεσε να αποτρέψει τον υποβιβασμό της Χάλιφαξ πίσω στη Νάσιοναλ Λιγκ Νορθ μετά από ισοπαλία με τη Μάκλσφιλντ Τάουν. Εν τω μεταξύ, η Χάλιφαξ έφτασε στον τελικό του ΦΑ Τρόφι το 2016, νικώντας την Γκρίμσμπι Τάουν με 1–0 στο στάδιο Γουέμπλεϊ.

Ο Χάρβεϊ αντικαταστάθηκε από τον προπονητή Μπίλι Χιθ, πρώην προπονητή της Νορθ Φέριμπι Γιουνάιτεντ. Η Χάλιφαξ επέστρεψε αμέσως στη Νάσιοναλ Λιγκ, τερματίζοντας στην 3η θέση. Στον ημιτελικό των πλέι οφ αντιμετώπισε τη Σάλφορντ Σίτι, με ισοπαλία 1–1 (νίκη με 3–0 στα πέναλτι). Στον τελικό, νίκησε την Τσόρλι με 2–1 μετά την παράταση μπροστά σε σχεδόν 8.000 οπαδούς.

Η επιστροφή της Χάλιφαξ στη Νάσιοναλ Λιγκ δεν είχε και πολλές εκπλήξεις. Παρά τις αμφιβολίες στα μέσα της σεζόν, η Χάλιφαξ δεν κινδύνευσε ποτέ σοβαρά με υποβιβασμό. Ο Μπίλι Χιθ αντικαταστάθηκε από τον Τζέιμι Φούλαρτον στα μέσα της σεζόν, ο οποίος τους οδήγησε στην 16η θέση. Για δεύτερη συνεχόμενη σεζόν, η Χάλιφαξ τερμάτισε στην 16η θέση. Την επόμενη σεζόν, η ομάδα βρέθηκε στην κορυφή της βαθμολογίας τα τέλη Αυγούστου, έχοντας μόλις μεταβεί σε ένα υβριδικό μοντέλο πλήρους απασχόλησης. Το αποκορύφωμα της σεζόν ήταν μια εντυπωσιακή νίκη απέναντι στη Μόρκαμ ΦΚ της Λιγκ Του.

Το 2018, ανακοινώθηκε ότι η ΦΚ Χάλιφαξ θα γινόταν πλήρως επαγγελματικό σωματείο. Κατά τη διάρκεια της προετοιμασίας, ο Τζέιμι Φούλερτον αντικαταστάθηκε από τον Πιτ Γουάιλντ. Αυτή τη φορά όμως, το θετικό ξεκίνημα της σεζόν δεν τελείωσε όπως στις προηγούμενες σεζόν. Τον Μάρτιο, η πανδημία COVID-19 ανάγκασε την ακύρωση της σεζόν. Η τελική θέση στο πρωτάθλημα αποφασίστηκε με βάση τους πόντους ανά αγώνα, πράγμα που σημαίνει ότι η Χάλιφαξ θα κατέληγε στις θέσεις των πλέι οφ. Ωστόσο, η ομάδα έχασε με 2–1 στα πλέι οφ από το Μπόρχαμ Γουντ. Την επόμενη σεζόν, η Χάλιφαξ τερμάτισε την επόμενη σεζόν στην 10η θέση (τέσσερις βαθμούς μακριά από τα πλέι οφ). Λόγω της πρόσφατης πανδημίας του κορονοϊού, η συντριπτική πλειοψηφία των αγώνων διεξήχθησαν κεκλεισμένων των θυρών κατά τη διάρκεια της περιόδου 2020–21.

Τη σεζόν 2021–22, η ΦΚ Χάλιφαξ κατέγραψε την υψηλότερη επίδοση που είχε ποτέ στο πρωτάθλημα, την 4η θέση, κερδίζοντας την πρόκριση στα πλέι οφ. Στα προημιτελικά των πλέι οφ, έχασαν με 2–1 εντός έδρας από την Τσέστερφιλντ. Στο τέλος της σεζόν, ο Πιτ Γουάιλντ έφυγε για την Μπάροου, ομάδα της Λιγκ Του. Ο Γουάιλντ αντικαταστάθηκε από τον Κρις Μίλινγκτον. Υπό τις οδηγίες του Μίλινγκτον, η Χάλιφαξ τερμάτισε 11η και κατέκτησε το ΦΑ Τρόφι του 2023 στο Γουέμπλεϊ, νικώντας την Γκέιτσχεντ με 1–0. Έφτασε στα πλέι οφ της Νάσιοναλ Λιγκ τη σεζόν 2023–24 αφού τερμάτισε 7οι, αλλά έχασε με 4–2 από τους Σόλιχαλ Μουρς στα προημιτελικά. Αποκλείστηκε στο ίδιο στάδιο των πλέι οφ και την επόμενη σεζόν, χάνοντας με 4–0 από την Όλνταμ Αθλέτικ. Μετά την ήττα, ο Κρις Μίλινγκτον ανακοίνωσε την παραίτησή του από τη θέση του προπονητή. Τον Ιούνιο του 2025, ο Άνταμ Λέικλαντ διορίστηκε νέος προπονητής.

 Παραπομπές